<classify> MKOA wa Tabora katika kuhakikisha unavutia wawekezaji na kufi kia lengo la kuijenga Tanzania ya viwanda, umeanzisha kituo maalumu cha uwekezaji chenye lengo la kusimamia na kusaidia masuala yote ya uwekezaji.Pamoja na hayo, umebainisha kuwa hadi sasa maandalizi ya Jukwaa la Biashara la Tabora linalotarajiwa kufanyika kuanzia Novemba 21, 22 hadi 23, linaloratibiwa na Kampuni ya Magazeti ya Serikali TSN, yamefikia asilimia 70.Kampuni ya TSN inayochapisha magazeti ya HabariLeo, Daily News, na SpotiLeo pamoja na Daily News na Habarileo Online, imeendesha jumla ya majukwaa ya biashara katika mikoa kadhaa nchini saba, na mwaka huu pekee jumla ya majukwaa manne yamefanyika.Akizungumza katika kipindi cha Jambo Tanzania kinachorushwa na Televisheni ya Taifa TBC jana, Ofisa Biashara wa mkoa huo, Lucas Kusare, alisema kazi kubwa ya kituo hicho pamoja na kusimamia masuala ya uwekezaji, lakini pia kitatoa elimu juu ya masuala ya biashara na uwekezaji.Alisema kituo hicho pia kitatoa elimu juu ya namna ya kuanzisha biashara, namna ya kupata ardhi, usajili wa kampuni kupitia Wakala wa Usajili wa Biashara na Leseni Brela, kuwinda na namna ya kusafirisha bidhaa nje ya nchi.Kwa upande wake, Mkuu wa Mkoa wa Tabora, Aggrey Mwanri alisema uongozi wa mkoa huo umejipanga kuhakikisha Tabora inakuwa kitovu cha uchumi, kutokana na fursa zilizopo ikiwemo ardhi ya kutosha, mashamba ya tumbaku, ufugaji wa nyuki na uzalishaji wa asali lakini pia sekta ya mifugo.Tabora tuna watu milioni 2.6, tuna idadi kubwa ya ngombe inayolingana kabisa na idadi ya wakazi wa Tabora, yaani kila mkazi wa Tabora ana uwezo wa kumiliki ngombe mmoja. Igunga na Nzega pekee kwa idadi ya ngombe iliyopo kila mkazi ana uwezo wa kumiliki ngombe wawili, alisema Mwanri.Alisema Tabora ina ardhi ya kutosha na ndio maana imeanzisha benki ya ardhi kwa ajili ya kuipangia matumizi sahihi, ikiwemo uwekezaji wa viwanda ikiwa ni hatua ya kwenda sambamba na azma ya Rais John Magufuli ya kujenga uchumi wa kati kupitia viwanda.Kwa upande wake, Meneja Masoko na Mauzo wa TSN, Januarius Maganga alisema jukwaa hilo la Tabora litakuwa ni jukwaa la nane mpaka sasa linaloratibiwa na TSN katika mikoa mbalimbali. Tayari kampuni hiyo imeendesha majukwaa saba, la mwisho lilifanyika Geita Agosti, mwaka huu.  <topic>: kitaifa 